**TLAČOVÁ SPRÁVA**

29. NOVEMBRA 2019

# skupina renault darovala pápežovi františkovi exkluzívnu dacia duster

**Skupina Renault venovala darček – Dacia Duster 4x4 – Jeho svätosti pápežovi Františkovi, automobil špeciálne navrhnutý pre potreby pápežskej mobility.**

**Vozidlo odovzdali Svätému otcovi vo Vatikáne Christophe Dridi, generálny riaditeľ Renault Rumunsko a generálny riaditeľ Automobile Dacia SA, a Xavier Martinet, generálny riaditeľ Renault Taliansko počas návštevy pápežovej rezidencie vo Vatikáne.**

Papamobil má bielu farbu karosérie v kombinácii s béžovými interiérom. Toto exkluzívne vozidlo Dacia Duster má dĺžku 4,34 metra a šírku 1,80 metra.

Automobil bol upravený oddelením prototypov a tímom Dacia Special Needs v Rumunsku
v spolupráci s výrobcom autobusov Romturingia. Táto prispôsobená verzia má päť sedadiel,
z ktorých jedno zadné je obzvlášť pohodlné. Vozidlo tiež integruje unikátne riešenia
a príslušenstvo špeciálne navrhnuté tak, aby bolo vhodné pre použitie, ktoré mu Vatikán určí: veľké strešné okno, odnímateľná sklenená nadstavba, svetlá výška o 30 mm nižšia ako je obvyklé, pre ľahší prístup na palubu, ako aj vnútorné a vonkajšie podporné prvky.

Darovaním papamobilu Vatikánu, Skupina Renault odovzdáva aj svoje skúsenosti ako výrobcu áut do služieb mobility pápeža Františka.

 *“Týmto darom pre Jeho svätosť Skupina Renault obnovuje svoje silné a trvalé odhodlanie postaviť človeka do centra svojich priorít“,* vyhlásil Xavier Martinet, generálny riaditeľ Renault Taliansko.

**Média kontakt:**

Ivana Obadalová

PR manažérka Renault Slovensko

0905 210 315

ivana.obadalova@renault.sk